Väga väärt vaatamine. Tõsi, teema on raske. Varateismeline tütarlaps vägistatakse paar aastat vanemate poistekamba poolt. Kohtuprotsess. Karistus. Kuidas kõik toimus? Kes on süüdi?  Palju küsimusi tekitav lugu. Kes on ohver? Kas provokatsioon õigustab manipuleerimist? Noored inimesed ja kontrollimatu hormoonkäitumine. Kainelt manipuleeriv grupiliider, karismaatiline ja kuri. Või hoopis Suur Inimhingede Insener ja kurjuse kehastus ühes teismelises poisis?  Teismeliste mängud, mis saavad  alguse mittemillestki või situatsioonid, mis tekivad keskpäevase päikese rammestavas igavuses ja ketravad end tulevikku muutvateks tegudeks.  Lühidalt: hea algmaterjal, väga hea lavastus, ääretult sobiv mängukoht, väga hea muusikaline kujundus ja maksimaalsed kiidusõnad näitlejatele. Noortele näitlejatele on antud võimalus heaks mänguks, heaks koostööks ja nad kasutavad selle võimaluse maksimaalselt ära.  Hiilgav! Tänusõnad ja kummardus.  10/10